ผมตื่นมาประมาณ 18.00 น. ผมกินยา Ofloxacin แล้วกินยา Amitriptyline (Central 10 อาจจะประมาณ 10 mg) ตอน 23.00 ไป 1 เม็ดด้วยแล้วรู้สึกใจเต้นแรง รู้สึกง่วงแต่บางทีนอนแล้วเหมือนนอนไม่ได้เพราะใจเต้นแรงตลอด ตอนนี้เลิกกิน Amitriptyline แล้วแต่ยังกิน Ofloxacin อยู่ จะมีผลอะไรมั้ยครับ
สวัสดีค่ะ ยา ofloxacin เป็นยาฆ่าเชื้อแบคทีเรียชนิดหนึ่ง กลไกการออกฤทธิ์ช่วยยับยั้งและหยุดการเจริญเติบโตของแบคทีเรีย โดยนำมาใช้รักษาโรคติดเชื้อที่อวัยวะต่าง ๆ ของร่างกาย เช่น การติดเชื้อระบบทางเดินปัสสาวะ การติดเชื้อที่ผิวหนังและเนื้อเยื่อ หรือต่อมลูกหมากอักเสบยาชนิดนี้อาจมีผลข้างเคียงหลักๆเช่น ท้องเสีย เวียนศีรษะ เบื่ออาหาร คลื่นไส้ อาเจียน ผิวหนังไวต่อแสงแดด หรือมีปัญหาในการนอนหลับได้ ซึ่งถ้ามีอาการรู้สึกใจเต้นแรง นอนหลับไม่ได้นั้น อาจจะเป็นผลข้างเคียงจากยาได้เช่นกัน หรืออาจจะเป็นสาเหตุอื่นที่ไม่เกี่ยวก็ได้ ถ้ามีอาการเป็นมากต่อเนื่อง ก็ควรไปพบแพทย์เพื่อตรวจเพิ่มเติมค่ะ